પોતાના વાળમાં કલર કરતા હશે તે કોઈ પણ વ્યક્તિ એ વાત સાથે તો સંમત થશે જ કે આ આખી પ્રોસેસ ખૂબ જ કન્ફ્યુઝિંગ છે. સામાન્ય રીતે જ્યારે અરીસાની સામે ઊભા રહીને ગળાની આસપાસ ટુવાલ વીંટાળીને માથામાં જાતે ડાઈ કરવાનો પ્રયત્ન કરો ત્યારે એક અફસોસ તો જરૂર થાય છે કે આના કરતા તો બહાર કરાવી લીધી હોત તો સારુ થાત. ઘણીવાર સ્કિન પર ડાઘ પડી જાય છે તો ઘણીવાર કેટલાંક વાળ કે લટ કલર કરવાની રહી જાય છે. આજે અમે તમારી સાથે ઘરે કેવી રીતે સલૂન જેવો જ કલર કરી શકાય તેની ટિપ્સ શેર કરવા જઈ રહ્યા છે. આ ટિપ્સથી તમે ઘેરબેઠા જ સરસ હેર કલર કરી શકશો અને તમારો કલર પણ લાંબો સમય ટકશે.